open-index/open-wikipedia-markdown huggingface dataset:
Indonesia Warriors

**Indonesia Warriors** atau nan dulu labiah dikeatahui sabagai **Satria Muda Britama** adolah klub bola basket profesional nan dipunyoi dek Erick Tohir.

## Rujuakan


## Pautan lua

* Situs webnyo
Serviks

**Serviks** atau **lihia rahim** (dari bahaso Latin: ***cervix uteri***) adolah bagian nan mahubuangan rahim jo vagina pado sistem reproduksi padusi. Bantuaknyo takah silinder dengan panjang kiro-kiro 2-3 cm. Serviks manjago janin dalam rahim indak kalua salamo maso manganduang. Kok lah tibo wakatu parsalinan, inyo maragang sahinggo bayi dapek kalua. Salain itu, serviks baguno jadi paambek bagi bakteri masuak, kacuali salamo maso menstruasi jo maso ovulasi (palapehan sel talua).

## Struktur
Ujuangnyo nan mambukak ka vagina disabuik bagian lua serviks atau ektoserviks, samantaro bagian nan tapek di ateh vagina disabuik jo supravaginal. Di sapanjang serviks, ado saluran sampik babantuak lonjong nan disabuik kanalis servikalis, nan mahubuangan rungga rahim jo lumen vagina. Pintu saluran nan mangarah ka rahim disabuik ostium uteri internum, samantaro pintu saluran nan mangarah ka vagina disabuk ostium uteri eksternum.

## Fungsi
Saluran di dalam serviks sampik nan tadiri dari cincin fibrosa nan kuek dengan kandungan kolagen tinggi. Fungsinyo manjago rahim tatap tatutuik jo janin tatap barado di dalamnyo salamo maso manganduang. Serviks dapek maragang pado wakatu parsalinan dek dasakan janin nan mamicu refleks parsarafan jo maningkekan kontraksi rahim sahinggo mambantu proses pargerakan kaluanyo bayi.

Saluran serviks dilapisi dek kalenjar panghasil landia. Landia iko taba dan sariak ditembus dek sperma kacuali sasaat sabalun tajadinyo ovulasi. Pado maso ovulasi, konsistensi lendir baubah sahinggo sperma bisa manembusnyo dan tajadilah pambuahan (fertilisasi). Selain itu, kalenjar panghasil landia di serviks mampu manyimpan sperma nan hiduik salamo 2-3 hari. Sperma iko kudian bajalan ka ateh malalui korpus dan masuk ka tuba falopii untuak mambuahi sel talua. Dek baitu, hubungan seksual nan dilakuan dalam waktu 1-2 hari sabalun ovulasi dapek manyababan kahamilan.

## Panyakik kanker
Manuruik data pado 2008, kanker serviks maruopan kanker katigo nan paling acok didarito pado padusi di dunia. Parbandingan persentasi panadritonyo baviarasi sacaro geografis, tapi kisarannyo ado 1 sampai 50 padusi dari 100.000 padusi nan mandarito kanker serviks. Di nagara-nagara bakambang, malah kanker iko manjadi kanker nan paliang mamatian, tarutamo dek diagnosis nan talambek sahinggo indak lakeh mandapekan panganan.

Virus human papillomavirus (HPV) diduga kuaik sabagai panyebab utamo kanker serviks. Pado stadium awal, gejala nan timbua alun tacalik. Gejalanyo baru tacaliak ikutiko sel kanker serviks alah manginvasi jaringan di sakitarnyo. Caro deteksi dini kanker serviks nan umum yaitu dilakukan jo caro pap smear, yaitu maambiak sel sampel dari dindiang serviks. Tapi, di negara maju, metode iko alah digantian *liquid based cytology* (LBC) atau pemeriksaan sitologi cairan. Di nagara-nagara bakambang, dikenal pulo metode nan biaya jo alaiknyo lebih murah, yaitu manggunoan asam asetat atau disabuik *visual inspection with acetic acid* (VIA).

## Rujuakan
Psikofisik

***Pycho*** artinyo adolah jiwa, dan *fisik* adolah hal nan nampak atau dapek diliek keberadaannyo. Psikofisik marupokan subdisiplin nan bahubungan antaro stimulus fisik jo subjek nan bahubungan.Hal nan acok diparatiankan dalam iduik adolah baa perkembangan psikofisik urang. Berkembang indak bararti jumlahnyo harus batambah, malainkan ado dalam bantuak paningkatan kualitas.

### Perkembangan Psikofisik Siswa
Perkembangan psikofisik punyo katakaitan langsuang jo perkembangan aktifitas baraja siswa. Ado ampek faktor nan mampangaruahi kalanjuikan perkembangan *motor skills* anak, yaitu :

* tumbuah jo <small>kambang sistem saraf</small> 
* pertumbuahan otot
* tumbuah jo kambang fungsi kelenjar endokrin
* parubahan struktur fisik

## Rujuakan
Terapi perilaku rasional-emotif

**Rational Emotive Behavior Therapy** adolah pandakekan behavior kognitif yang manokankan pado katakaikan antaro parasoan, parangai, jo pikiran.  RETB bisa digunokan untuak mambangun parilaku etis. RETB mangubah caro bapikia sasaurang irasional supayo manjadi rasional dan mangubah parilakunyo dari yang negatif manjadi positif. salah ciek cobang dari Rational Emotive Behavior Therapy adalah Rational Emotive Behavior Therapy Islam.  Rational Emotive Behavior Therapy Islam batujuan manolong mambadayoan kambali potensi yang ado di dalam diri individu yaitu manusia fitrah barupo aql, qolbu, nafs, rus jo baliak mangiduikan kaimanan jo katakwaan sahinggo baliak bakambang dan bafungsi sabagaimano mastinyo.  



## Rujuakan
Psikologi lansia

**Psikologi lansia** adolah sabuah bidang ilimu psikologi nan manjalehan soal maso pakambangan tarakhia dalam iduik manusia. Istilah lansia labiah disukoi dek dapek bakaik jo mudo. Alun ado batasan baku tantang urang nan disabuik lansia. Lansia manjadi topik pambahasan surang dalam psikologi dek parubahan peran jo kabiasaan dalam masyarakaik.

## Rujuakan
Psikodiagnostika

**Psikodiagnostika** adolah sabuah caro untuak mengenali kepribadian urang sacaro mendalam. Caro iko dipakai untuak memahami kondisi jiwa urang nan akan diagiah tau tentang dirinyo. Psikodiagnostika awalnyo dipakai untuak kepentingan masalah di bidang klinis. Tapi sairiang pakambangan zaman, caro iko indak hanyo digunakan untuak masalah di bidang klinis sajo, tapi di bidang non-klinis juo seperti bidang industri, organisasi, pendidikan, dan sosial. 

Pado ilmu psikologi, psikodiagnostika punyo aspek teori nan dikambangkan serta prakteknya secara langsung. Psikodiagnostika barisi babagai caro-caro nan mengidentifikasi dan mangukua kepribadian dan karakteristik urang. Metode  ko biasonyo dikaji lebih lanjuik dalam tingkat universitas, Metode yang ado di dalam psikodiagnostika diantaronyo metode observasi, wawancara, ataupun jo maambiak angket.

## Rujuakan
Ruselli Hartawan

**Ruselli Hartawan** () adolah saurang pamain buluayam Indonesia. Inyo marupoan anggota Klub Jaya Raya Jakarta. Inyo patamo kali bagabuang dalam tim nasional (timnas) buluayam Indonesia pado 2013. 

## Kiprah
Ruselli mangawali kariernyo sabagai atlit Pelatnas Persatuan Bulu Tangkis Seluruh Indonesia (PBSI) pada 2013. Pado 2014, inyo balago di nomor tunggal padusi dalam ajang Olimpiade Remaja Musim Panas di Nanjing, Cina, tapi inyo gagal malaju ka babak semifinal. Pada 2017, Ruselli barasil mamanangkan nomor tunggal padusi di Kajuaraan Nasional (Kejurnas) PBSI di Pangkal Pinang.

Pado 2018, inyo masuak ka dalam tim Piala Uber Indonesia. Di sinan, inyo barasil mangalahkan pamain Cino Li Xueru jo pamain Prancis Katia Normand, tapi kudian inyo kalah dek pamain Malaysia Selvaduray Kisona.

## Prestasi

### Olimpiade Remaja Musim Panas 2014

### BWF Grand Prix Gold

:

### BWF International Challenge/Series

: Turnamen BWF International Challenge
: Turnamen BWF International Series

## Rujuakan
Lingkungan sosial

**Lingkungan sosial** adolah tampek balangsuangnyo                                                                aktivitas sahari - hari. Lingkungan sosial manjadi faktor panantu terhadap parubahan-parubahan parilaku nan tajadi di satiok urang atau kelompok. Lingkungan keluarga, kawan samo gadang, serta lingkungan tampek tingga akan mambantuak parilaku dalam diri satiok urang. Lingkungan sosial nan elok akan mambantuak pribadi nan elok juo, karano parilaku dan kepribadian urang cerminan dari lingkungan sosial nan nyo tempati. Keluarga manjadi lingkungan sosial nan pertamo kali dikenal seorang individu sabalum tajun ka lingkungan sosial lainnyo nan labiah gadang.

Kepribadian nan tabantuak pado anak dipengaruhi dek kondisi lingkungan sosialnyo serta didasari oleh babagai faktor balangsungnyo interaksi sosial. Katiko seorang anak mulai berinteraksi jo lingkungan sakitarnyo, maka secara ndak langsuang kepribadian akan timbua badasarkan hasil interaksi tersebut. Hal iko manunjuakkan batapo pentingnyo peran lingkungan sosial dalam mambantuak kepribadian urang.

## Rujuakan
Psikologi komunikasi

**Psikologi komunikasi** adolah ilmu nan mampalajari usaho untuak mamprediksi, manguraian, dan mangandalian paristiwa mental jo behaviorial dalam komunikasi. Batehan dalam komunikasi sangaik lueh, yaitu mancakup panyampaian energi, galombang suaro, tando diantaro tampek, sistem atau organisme. Dalam psikologi komunikasi, psikologi barusaho malacak alasan mangapo suatu sumber komunikasi mampu mampangaruhi urang lain jo mangapo sumber komunikasi lainnyo indak.

Aubrey Fisher manyabuikan ado ampek ciri pandakean psikologi komunikasi, yaitu :

# *Sensory reception of stimuli* (penarimoan stimuli sacaro inderawi)
# *Internal mediation of stimuli* (proses yang manjadi perantara antaro stimulus jo renspon)
# *Prediction of response* (prediksi respon)
# *Reinforment of responses* (panguekan respon).

## Tujuan psikologi komunikasi
Sacaro umum, ado babarapo tujuan dari psikologi komunikasi :

# Mamprediksi gerakan jo parubahan tingkah laku urang saat tajadinyo komunikasi antaro komunikator samo komunikan.
# Mamutuihan langkah jo tindakan nan diambik dalam manghadapi lawan mangecek.

## Manfaaik mampalajari psikologi komunikasi
Ado babarapo manfaaik mampalajari psikologi komunikasi menuruik Stewart L. Tubbs jo Sylvia Moss :

# Pangartian, artinyo panarimoan cermat nan didapek dari panyampaian komunikator.
# Kasanangan, artinyo komunikasi dimaksuikan untuak manghangaikan, mangakrabkan, jo manyanangkan antaro palaku komunikasi.
# Mampangaruhi sikap, artinyo diharokan dengan mampalajari psikologi komunikasi, komunikator dapek  batindak persuasif.
# Hubungan sosial nan elok.
# Tindakan, artinyo dapek mampangaruhi tindakan sahinggo manimbulkan pangartian terhadap panyampaian komunikasi.

## Rujuakan
Psikologi okupasi kesihatan

**Psikologi okupasi kasihatan** adolah cabang ilmu psikologi nan tafokus dalam pangambangan kasihatan para tanogo karajo. Istilah "psikologi okupasi kasihatan (*occupational health psychology* (OHP)" partamo kali ditamui dek sabuah tim akademisi di Universitas Hawaii pado tahun 1990 nan maninjau potensi nan kurang tapanuhi pado psikolog-psikolog untuak mandukuang pakambangan lingkungan karajo nan sihaik. OHP marundiang sajumlah topik utamo nan maliputi: dampak stres karajo pado kasihatan fisik jo mental; dampak pengangguran paso ka kasihatan fisik jo mental; kasaimbangan antaro dunia karajo jo kaluarga; kekerasan dunia karajo jo bantuak-bantuak penganiayaan lainnyo; kecelakaan jo kasalamatan; jo campua tangan lainnyo nan dirancang untuak maningkatkan/malinduangi kasihatan para tanago karajo.

## Rujuakan
Psikologi sastra

**[[:id:Psikologi_sastra|Psikologi sastra]]** iyolah duo cabang ilmu nan babeda tapi saliang bakaitan. Sastra labiah cenderung ka arah fiksi, sadangkan psikologi cenderung ka arah nan berdasarkan fakta (Jatman, 1985). Karya sastra dianggap sabagai sabuah hasil kreatifitas dan ekspresi pengarang. Sadangkan psikologi digunoan pengarang mamiliah karakter tokoh untuak mandukuang jalannyo carito. Bahwa pendekatan psikologi sastra pado dasarnyo bahubuangan dengan tigo gejala utamo yaitu pengarang, karya sastra, dan pembaco dengan pertimbangan bahwa pendekatan psikologi labiah banyak bahubuangan dengan pengarang dan karya sastra (Ratna, 2009: 61).

Tujuan psikologi sastra iyolah memahami aspek kejiwaan dalam suatu karya sastra. Sasuai dengan hakikatnyo, karya sastra maagiah pamahaman terhadap tokoh-tokohnyo, misalnyo masyarakat dapek memahami parubahan nan ado kaitannyo dengan psike.
Pakambangan manusia

**Pakambangan manusia** adolah sabuah studi ilmiah tantang polo-polo parubahan manusia di sapanjang rantang kaiduikan manusia. Pakambangan sacaro sistemastis labiah banyak mampangaruhi patumbuhan, walaupun ado panurunan di dalam pakambangan tasabuik (Santrock, 2009). Pakambangan manusia basifat sistematis, nan bararti pakambangan manusia basifat bakalanjuian dan teratur (Papalia dkk, 2009). Pakambangan manusia juo basifat adaptif, nan artinyo pakambangan manusia tajadi karano untuak mahadapi kajadian-kajadian dalam kaiduikan. 

Tujuan dari mampalajari pakambangan manusia iyolah untuk mambarikan gambaran (iyolah mambarikan gambaran dari pakambangan manusia), panjalehan (iyolah mambarikan panjalehan dari pakambangan manusia), peramalan (iyolah dapek mamprediksi pakambangan manusia dari gambaran nan alah didapek), dan intervensi (iyolah upayo untuak meningkekan pakambangan manusia) (Papalia dkk, 2009).

## Prinsip-Prinsip Pakambangan
Baltes, dkk. (dalam Papalia, dkk., 2009) maartian tujuah prinsip kunci tantang pandakekan pakambangan sapanjang iduik dan prinsip tasabuik manjadi karangka untuak mampalajari pakambangan manusia sapanjang iduik.

## Rujuakan
Psikologi Kapamimpinan

**Psikologi kapamimpinan** adolah sabuah ciek bidang ilmu psikologi yang manjalehan bagaimano saurang pamimpin baparilaku sacaro konkret dan takao manjadi tauladan bawahan. Sahinggo apo yang diparintahkan atau dimintak amuah dikarajoan bawahan saelok-eloknyo.

## Mode Pandakekan
Tadapek tigo mode pandakekan dasa teori kapamimpinan, diantaronyo mode sipaik *(trait model*), mode parilaku (behavioral model), dan mode kontijensi (*Contingency Model*). Mode sipaik marupokan pandakekan yang mamusaikan bawahan pado personal pamimpin. Sadangkan mode parilaku mamusaikan pado tindakan pamimpin dan mode kotijensi mamusaikan pado paralunyo gaya kapamimpinan dalam ma sadoalah kaadaan.

## Parilaku Kapamimpinan
Parilaku saurang pamimpin sangaik ditakankan dalam psikologi kapamimpinan. Babarapo parilaku tasabuik iyolah, maagiahan dukuangan jo dorongan atau motivasi kapado bawahan, batangguangjawab, mancaliakan panarimoan jo pandangan positif, dan sabagainyo.

## Rujuakan
Pambiasaan

**Pambiasaan** atawa **habituasi** sacaro sadarhana adolah pambiasaan, atau panyasuaian pado sabuah hal. Habituasi marupokan sabuah ciek proses pambalajaran non-asosiatif nan tamasuak proses pambalajaran dasar, yakni pado katiko stimulus diagiah sacaro taruih-manaruih mako respon nan ditarimo akan manurun. Sahinggo stimulus dak dapek bakaik jo respon.

Meskipun tajadi panurunan respon pado proses habituasi, efek nan ditampakkan indak mambahayokan untuak makhluk. Hal iko dikaranokan katiko stimulus taruih-manaruih diagiah pado makhluk tu,mako nyo akan manyasuaian diri sacaro elok, sahinggo respon indak ditampakkan dan stimulus diabaian
Kalervo Oberg

**Kalervo Oberg** adolah saurang palopor dalam bidang ekonomi dan antropologi terapan. Inyo lahia pado tangga 15 Januari 1901 di Nanaimo. Oberg manarimo gelar sarjananyo dibidang ekonomi pado tahun 1928 di University of British Columbia jo gelar magisternyo dibidang nan samo pado tahun 1930 di University of Pittsburgh. Indak lamo satalah inyo luluih dari studi magisternyo, Oberg manaruihan studinyo di bidang Antropologi di University of Chicago.
Malingering

**Malingering adolah** parilaku icak - icak sakik nan  balabiahan  nan digunoan untuak mandapekan kauntuangan diri. Malingering tajadi gara - gara  lingkuangan sakaliliangnyo, mode meilakan hukuman di sakolah, mamalsuan kasehatan, banyak nan lainnyo lai 



## Tando - tando
Manuruik Diagnostic jo Statistical Manual of Mental Disorder edisi ka-5 (DSM-5), tando - tando urang baparilaku malingering adolah:

# Dalam kaadaan medikolegal adolah ilmu medis nan basangkuik an jo hukum. modenyo dalam kasus hukum.
# Indak pandai diajak bakarajosamo, jo malanggar paraturan
# Balabiahan katiko sakik saketek
# Antisosial 



## '''Caro maatasi'''

# babarapo saaik, karano akan sulik bagi palaku untuak batahan lamo.
# Malakuan tes fisik, karano palaku akan sulik maniruan reaksi nan tajadi pado tubuahnyo.
# Salalu ma agia tanyo kapado palaku karano jikok palaku icak - icak, palaku akan sulik manjawek tanyo nan di agia.

## Rujuakan
Hematofobia

**Hematofobia** adolah namo lain dari katakuikan balabihan seseorang kapado darah antah itu takaik dengan situasi yang berhubungan langsung jo darah ataupun indak. Sabab tulah biasonyo para pandarito maraso sangaik katakuikan indak sajo katiko mereka maliek atau barado di sakitar darah, namun mereka juga akan maraso sangaik katakuikan bilo maliek luko takalupek dan suntikan vaksinasi. Dek itulah, selain katakuikan akan meliek atau barado di sakitar darah surang ataupun darah urang lain, hematofobia juga dilandasi oleh perspektif lain yaitu katakuikan akan indikasi yang manyababkan hal ini.
Gangguan somatoform

**Gangguan somatoform** adolah panyakik kacamehan dan katagangan dalam psikologi  yang barupo kaluahan dibagian badan tapi penjalehan kebenaannyo indak ado tabukti sacaro medis. Panyakik iko acok disabuik jo namo  *briquet's syndrom*. Panyaik iko tumbuah karano adonyo masalah didalam diri urang yang basangkuiikan, hubungannyo jo urang lain, kacondongan satiok urang, pangalaman psikologi yang buruak  dan tahambeknyo dalam manyampaian kaadaan emosi. Sacaro umum, gujalo-gujalo umum panyakik ko iolah panek,latiah, kurang eloknyo pencernaan usus karano takanan.

## Rujuakan
Psikologi kasihatan

**Psikologi kasihatan** marupokan bagian dari ilmu psikologi yang manakuni kondisi atau faktor psikologis mempangaruhi kesihatan seseorang. Psikologi kasihatan iko baguno untuak mangurangi stress psikis nan dikaranokan penyakik dengan menggabuangan antaro pengetahuan psikis dan sosial. Psikologi kasihatan dapek digunokan oleh dokter sabagai pangandali kondisi psikis pasiennyo dengan caro membangkikan semangaik dan memotivasi pasiennyo.



## Rujuakan
Gangguan konversi

**Gangguan konversi** marupokan sabuah kondisi kajiwaan urang nan disababkan indak bafungsinyo sistem saraf. Urang nan mandarito gangguan konversi ka kahilangan kandali pado sistem saraf pusek nan indak bahubungan dengan panyakik fisik lainnyo. Gangguan konversi juo dapek disabuik gangguan neurologis fungsional. Pado kondisi ko, fungsi sistem saraf pusek indak bafungsi sacaro normal. Umumnyo, panyakik iko labiah banyak tajangkik pado kaum padusi daripado laki-laki.

## Rujuakan
Kontravensi

**Kontravensi** iolah suatu bantuak  hubuangan sosial disosiatif nan tajadi di hiduik nan bamasyarakat. Di urang banyak kontraversi acok dikecekan jo patikaian jo pasiliahan. Tapi acok jo dikecekan jadi ciek hal nan buruak, tapi kok baitu na kontravensi ko dak ka lapeh jo hiduik sahari-hari do, cubo caliak banyak akibaiknyo dalam hiduik sahari-hari. 

## Akibaik Kontravensi
Akibaik buruak dari kontravensi iolah banyak urang bacakak. Katiko bacakak lah dak talok di salasaian lai, mako nan tajadi  adalah papacahan. Pasti ado banyak masalah sosial nan ka manggaduah sistem tata hiduik urang banyak. Karajo jo guno urang sadonyo ka tangganggu. Tapi dak itu se, ado lo akibat ancaknyo, contohnyo pas rapek jo barundiang. Itu bana yang dicari.

## Rujuakan
Hipokondria

**Hipokondria** adolah gangguan somatoform nan  marujuak pado sabuah kondisi dimano saurang  mampunyoi kekhawatiran nan balabihan atau mampunyoi obsesi nan gadang mangenai sabuah pemikiran, dimano urang tasabuik bapikia sadang atau mungkin mangidap panyakik  nan cukuik parah, padahal inyo indak manunjuk-an gujalo fisik manganai panyakik tasabuik, sahinggo hal iko dapek mambuek taganggunyo fungsi sosial, fungsi karajo, dan fungsi penting lainnyo dari pandarito tasabuik.

Urang nan mangidap hipokondria akan mampunyoi raso khawatir nan tinggi, sarto mungkin sajo mampunyoi kagalisahan nan balabihan manganai suatu panyakik tatantu. Kagalisahan nan balabihan iko dapek mamicu stres pado panderito hipokondria.

Gangguan hipokondria iko marupakan sabuah payakik mental nan dapek baubah-ubah intensitas gujalonyo, bisa sajo samakin mamburuk sariang wakatu jiko indak sagaro diatehi. salah ciek caro mancegak-annyo adolah dengan malakukan konseling psikologis (psikoterapi) dan dengan mangonsumsi babarapo ubek nan  memang dianjuakan atau alah diresep-an samo dotor
## Tando jo gujalo Hipokondria
Tando-tando dan gujalo gangguan kacamehan hipokondria bisa babeda antaro ciek pandarito jo pandarito lainnyo. adopun tando-tando dan gujalo hipokondria nan umum adolah sabagai barikuik:

# Pandarito disibuk-an dengan maraso mampunyoi panyakik nan kronis atau sarius.
# stres atau khawatir balabihan manganai kasihatan tubuah.
# Barulang kali mamariksokan diri kadotor, padahal indak mampunyoi  gujalo nan marujuak pado panyakik tasabuik.
# manghindari urang lain, tampek tatantu, atau enggan baraktivitas kareno raso takuik nan balabihan jo panyakik tatantu

Dari hal-hal nan telah disabuik-an di ateh, masih banyak juo gujalo-gujalo lain nan dirasokan pandarito hipokondria.

## Rujuakan
Teori Terapi Kognitif

**Terapi perilaku kognitif** atau Cognitive Behavioural Theraphy (CBT) adolah terapi nan maanjuaan urang mancaliak dirinyo surang dengan caro yang babeda guno maatasi masalah kasihatan mental, contohnyo depresi, Obsessive Compusive Dissorder (OCD), sampai fobia.Prinsip dari CBT iolah bahwa suatu masalah tibo dari baa urang mamandang masalahnyo sahinggo baakibat ka tindakan dan parasaan. 

Berdasar salah ciek penelitian terapi perilaku kognitif tabukti bisa manurunan tingkek kacamehan dengan caro maubah pamikiran buruak manjadi pamikiran nan labiah rancak dan masuak aka.Pamikiran nan rancak dan masuak aka ko lah nan beko manolong urang maatasi banyak masalah kasihatan mental yang dipunyo.Hal iko dikarenakan konsep dari terapi perilaku kognitif itu surang adolah  pikiran, sensasi fisik, parasaan, dan tindakan saling bakaitan.

## Caro Karajo Teori Terapi Kognitif

# **Identifikasi masalah**   Identifikasi situasi yang manggaduah kaadaan.Misalnyo kamatian, kacalakaan, bacarai, atau adonyo gangguan mental.Sudah itu, terapis beko manolong mancari sumber parasaan buruak nan berperan penting dalam permasalahan yang dihadapi.
# **Fokus pado pancarian solusi**  Terapis mambagi masalah badasar beberapa faktor supayo masalah manjadi labiah sederhana dan mamudahan proses pamacahan masalah.
# **Mamelok caro bapikia**  Terapis beko marincian efek masalah, tu mancari pendekatan nan sasuai jo kebutuhan, tu maubah pola negatif nan ado manjadi lebih positif.

Sudah babarapo sesi, terapis beko membahas baliak apo sajo parubahan nan alah tajadi jo mamastian tujuan alah tacapai atau alun.
Psikologi Analitik

**Psikologi Analitik** iolah salah ciek teori nan dikambangan oleh Carl Gustav Jung, yang ma sacaro sadarhano inyo barusaho manunjuakan ba'a manggali pangalaman maso lampau untuak mamahami maso kini jo maso bisuak. Jung manakanan pantiangnyo mantarjamahan mimpi sasuai dengan fungsinyo dalam kahidupan psikis manusio. Mimpi marupokan salah ciek aktivitas jiwa nan oleh urang dulu dianggap manganduang banyak simbol untuk mantarjamahan gejala-gejala kahidupan nan ka tibo (Jung, 1986:31).

Dalam pandangan Jung, kaberadoan manusio (human being) marupokan fungsi psikis (jiwa) manusio, jo kejadian-kejadian nan dialami manusio marupokan tarjamahan dari bagian-bagian bahaso psikis manusio. Oleh kareno itu konsep unconsious (ka indaksadaran) manjadi konsep utamo dari pandangan Jung ko.

Psikis manusio manjadi bagian dari ka indaksadaran kolektif. Baa awak bida mamahami konsep ka indak sadaran kolektif nan samapai kini masih dipardabekkan? dibawah ego (den yang sadar), Jung mandapekkan psike indak sadar yang asli. Psike indak sadar kodapek bafungsi sacaro "karajosamo dengan" atau sacaro "tapisah dari" kasadaran tadi. Kasadaran dapek basifat individual, sajauah itu mangandung ingatan-ingatan, pikiran-pikiran, perasaan-perasaan nan alah ditakan dari si individu dari maso lampau (Jung, 1986:12). 

Jasa dari Jung iolah inyo sacaro empiris dapek manunjuakan alam indak sadar nan labiah dalam dari ka indaksadaran pribadi, jo nan basifat kolektif, sabab dipunyoan oleh saluruh manusio jo tadapek pado sado budayo. Pengalaman kolektif taungkap malalui simbol-simbol, gambaran, dan motif-motif nan diwarnai jo emosi, sarto timbul sacaro spontan dalam mimpi, fantasi, nan sacaro nyato manggambaran masalah inti dari eksistensi manusio, sakaligus dapek maagiahan pandangan dalam situasi kritis. Singkatnyo, teori tentang alam kaindaksadaran (unconsious) marupokan suatu sumber nan spontan jo kreatif.



## Referensi
Gangguan obsesif kompulsif

Gangguan obsesif kompulsif (OCD) adolah gangguan mental dima penderitanyo tatakan karano pamikiran nan baulang sahinggo mambuek pandaritonyo malakuan sabuah tindakan sacaro baulang. Pado dasarnyo pandarito gangguan iko manyadari bahwa inyo takanai gangguan OCD, tapi inyo indak bisa mangontrol dirinyo untuak baranti malakuan itu. Misalnyo, pandarito OCD akan mancuci tangannyo baulang kali karano inyo bapikia alum mancuci tangannyo dengan barasiah.

## Rujuakan
Galodo

**Galodo** atau **banjir bandang** adolah ampuah nan aianyo gadang nan tajadi sacaro tibo-tibo atau aia mangalia sacaro dareh nan dapek maanyuikkan apo sajo nan di hantamnyo sarupo batang kayu gadang atau batu-batu gadang. Galodo iko tajadi sacaro tibo-tibo di daerah atau datarannyo atau pamukaan tanahnyo agak randah akibaik hujan  labek nan turun taruih-manaruih. Galodo ko  tajadi katiko panjenuhan aia tahadok tanah di wilayah tasabuik balangsuang dengan sangaik capek sahinggi indak dapek diserap baliak dek tanah. Aia nan taganang ko kamudian samakin lamo samakin banyak. Salanjuiknyo, karano indak bisa tatampuang lai aia tasabuik mako aia tasabuik mangalia ka pamukaan tanah nan labiah ranndah. Aia nan mengalia tasabuik sangaiklah capek ka daerah nan labiah randah. Akibaiknya, sagalo macam benda-benda nan dilewatinyo dapek dihanyuikannyo sacara tibo-tibo. Galodo ko dapek mangakibaikan karugian nan gadang karano dapek maanyuikan rumah, binatang tarank, sarato jo manusia. 

## Panyabab galodo

### Hujan dareh taruih-manaruih
Hujan dareh nan tajadi taruih-manaruih dalam babarpo hari dapek mangakibaikan tajadinyo galodo. Hujan dareh nan taruih-taruih ko sacara ilimunyo dinamoan jo istilah *curah hujan eksepsional*. Parubahan iklim global nan tajadi pado maso kini ko tanyato badampak buruak kapado tajadinyo akumulasi curah hujan nan tinggi dalam wakatu nan singkek. Dengan curah hujan tahunan nan relatif samo, namun jo durasi nan singkek akan badampak pado maningkeknyo intensitas ampuah nan tajadi. Apalai kalau curah hujannyo manyimpang jauh atau labiah tinggi (hujan eksepsional) dibandingan jo normalnya atau nan biasonyo, mako ampuah gadang nan tajadi bisa sangaik gadang. Labiah parah lai kalau kajadian hujan labek tasabuik balangsuang salamo babarapo hari baturuik-turuik, mako aia gadang atau galodo nan datang dari hulu dapek marusak jo mambuek ampuah di hilia. 

### Rusaknyo kawasan batang aia
Rusaknyo kawasan disakitaran aliran batang aia ko disabuik juo jo karusakan sistem. Iko biasosnyo tajadi dek ulang masyarakaik nan marubah fungsi-gungsi lahan nan ado di kawasan aliran batang aia tasabuik, Sabananyo lahan kosong dapek baguno sabagai panyerap aia hujan katiko hujan turun. Katiko lahan- lahan kosong tasabuik disalah gunoan atau dibuek rumah disinan mako hal iko dapek mambuek air hujan nan turun tadi taserap sacaro indak maksimal ka dalam tanah. Katiko aia nan indak taserap tasabuik indak maksimal, mako kajadian iko akan menyabaikan galodo tajadi. Labiah lai apobilo lahan nan disalah gunoan tasabuik adolah lahan nan barado di sakitaran batnag aia. Mako hal ikolah nan akan samakin mambuek galodo bisa tajadi di kawasan tasabuik. Salain itu, pasokan aia nan randah pado musim kamarau manyabaikan patumbuahan vegetasi atau batang-batnag kayu samakin tabateh kareno pada awal musim hujan kemampuan daerah aliran sakitaran batang aia untuak manyerap jo manahan aliran aia di pamukaan sangaik randah sahinggo sabagian gadang hujan ditransfer manjadi debit aia di batang aia nan kamudian tajadi ampuah nan gadang. Galodo ko bisa tajadi labiah gadang apobilo tajadi awal musim hujan karano vegetasi tumbuah alum optimal.

## Rujuakan
Sergio Agüero

**Sergio Leonel "Kun" Agüero del Castillo** (lahia di Quilmes, Argentina, 2 Juni 1988; umua 31 tahun) adolah pamain sipak bola bakabangsaan Argentina nan bamain sabagai Striker untuak Manchester City di Liga Primer Inggris jo tim nasional Argentina.

Agüero bamain untuak Independiente sajak tahun 2003 hinggo tahun 2006. Agüero mancetak rekor sabagai pamain sipak bola paliang mudo dalam sijarah Primera División Argentina katiko diturunan Independiente malawan San Lorenzo pado umua 15 tahun 35 hari pado 7 Juli 2003.

Agüero nan mamiliki panggilan akrab iko, basamo Lionel Messi dianggok publik dunia sabagai titisan dari Diego Maradona. Namonyo samakin tanamo katiko mambaok timnas Argentina U-20 sabagai juara Piala Dunia FIFA U-20 2005, Piala Dunia FIFA U-20 2007 dan juo medali ameh bagi Argentina pado Olimpiade Beijing 2008. Prestasi tasabuik mambuek namonyo masuak ka dalam skuat timnas senior Argentina dan bamain pado Piala Dunia FIFA 2010 jo Copa América 2011.

## Karier Klub
Agüero mamulai kariernyo basamo Independiente pado 2003. Tahun 2006, inyo bagabuang jo Atletico Madrid hinggo tahun 2011. Pado bulan Juli 2011, Agüero bagabuang ka Manchester City.

### Manchester City

#### Musim 2011–12
Pado 28 Juli 2011, Manchester City mangonfirmasi panekanan kontrak durasi limo tahun dek Agüero. Dilaporkan bahwa biaya nan dikaluaan City untuak mandapekannyo sakitar £38 juta (€45 juta, $60 juta). Agüero manjalani debutnyo untuak City pado 15 Agustus 2011 katiko manang 4–0 malawan Swansea City di ajang Liga Primer Inggris. Agüero masuak sabagai pamain pangganti pado minik 59 dan sambilan minik kamudian inyo langsuang mancetak gol patamonyo bagi klub. Inyo juo maagiah sabuah *assist* untuak David Silva dan malangkoki pentas debutnyo jo gol kaduonyo pado *injury time*. 30 menit debutnyo tasabuik mandapek ulasan bagus dari para jurnalis sipak bola dan manyabuiknyo sabagai salah satu debut terbaik di persepak bolaan Inggris. Inyo mancetak *hat-trick* patamonyo di Liga Primer ka jala Wigan Athletic. Pada 1 November, Agüero masuak dalam daftar namo calon pamanang FIFA Ballon d'Or.

Sapanjang musim debutnyo, Agüero taruih maagiah kontribusi bagi klub jo sumbangan golnyo di babagai patandiangan sampai manembus angko 20. Pado 4 Mei, Agüero dinobatkan sabagai Pamain Terbaik Manchester City musim tasabuik dan gol patamonyo katiko manang 6–1 malawan Norwich juo dinobatkan sabagai *"Goal of the Season"*.

; Patandiangan panantuan di akhia musim - Manchester City 3-2 QPR

#### Musim 2014-2015
Sergio Aguero resmi dinobatkan sabagai pancetak gol paliang subua di Liga Inggirih musim iko.Inyo sukses maraih Premier League Golden Boot untuak musim 2014-15 satalah mangakhiri musim iko jo manorehkan catatan sabanyak 26 gol. Indak ado striker lain satupun nan mampu manyamoi torehan gol Aguero sampai musim iko barakhia.

## Rujuakan
Histeria

**Histeria** adolah gangguan kejiwaan nan alah banyak dikenal dek urang. Histeria biasanyo ditandoi jo kajang-kajang, sahinggo urang-urang biasanyo manyabuiknyo jo kesurupan. Menuruik Freud, histeria adolah akibat nan tajadi akibaik dari konflik antaro super ego jo seks nan indak ditarimo dek super ego.

Menuruik Sigmun Freud, histeria tajadi disebaban dek pangalaman traumatis nan kemudian ditakankan ka dalam alam bawah sadar. Hal tasabuik bamaksud untuak manghilangan pangalaman tarsabuik. Namun, pangalaman tasabuik indak sanang untuak dihilangan, sahinggo suatu saat akan muncua ka alam sadar dalam bantuak gangguan jiwa.

Histeria tabagi manjadi duo, yaitu histeria mayor jo histeria minor. Pada histeria minor, kacamehan diubah manjadi gangguan saraf dengan gejala : lumpuah jo kajang-kajang.

Sadangkan pada histeria mayor, kacamehan pada penderita tajadi sangaik hebat nan dapek manyababan fungsi kepribadian bakarajo sacaro otonom, sahinggo timbua gajalo-gajalo : amnesia, fugue, jo kepribadian gando.

## Gajalo Fisik pada Pandarito Histeria

* Mengalami kalumpuhan, biasanyao hal iko tajadi karano tekanan batin nan indak bisa inyo atasi
* Kram pada jari tangan, biasanyo takanan iko tajadi pada penulis nan maraso tulisannyo indak dapek ditarimo dek pambaco, sahingga tajadilah parasaan nan bakacamuak katiko manarimo kanyataannyo.
* Bagian tubuah kajang sakatiko, kajang biasanyo tajadi pada siang hari dalam wakatu nan lamo.

## Rujuakan
Terapi Perilaku Dialektika

**Terapi Perilaku Dialektika** atau *dialectic behaviour therapy* (DBT) adolah terapi nan dilakuan pado anak nan mangalami gangguan kepribadian cak tando-tando anti sosial tahap melewati bateh hukum nan tarafnyo alah  ditatapkan nagari. 

## Sijarah
Terapi Perilaku Dialektika adolah terapi nan digandangkan dek Psikolog Marsha M. Linehan pado tahun 1980-an. Terapi ko manjadi salah ciek dari psikoterapi khusus nan barasal dari perilaku-kognitif. Pado awalnyo terapi kok batujuan untuak juo manjago urang dek gangguan kepribadian borderline. 

## Karakteristik

# *Barorientasi dukungan,* iolah proses nan mangling surang dalam pambantuan identifikasi diri untuak menyadari kekuatan nan dipunyo sahinggo ado parasaan labiah elok nan timbul.
# *Barorientasi kognitif*, iolah proses pambantuak pikiran, kayakinan jo asumsi nan mamudahkan caro caliak untuak kahidupan.
# *Kolaborasi*, iolah simbiosis antaro pasien jo terapis dalam DBT ko nan bakontribusi pulo pado paaecahan masalah nan ado.

## Jinih-jinih

# **Mindfulness** atau kesadaran penuh yang memiliki definisi di mana seseorang dibantu untuk memusatkan perhatiannya pada sesuatu dan memegang kendali atas perasaan, pikiran dan sensasi.
# **Efektivitas Interpersonal**, yaitu proses untuk membantu seseorang meyakini bahwa tujuan itu dapat terpenuhi dan sekaligus tetap menjaga hubungan dengan dirinya sendiri maupun orang lain.
# **Tolerance terhadap tekanan jiwa (stres)**, yaitu menyunting hal-hal yang mengarah ke pada titik berdamai dengan masalah yang dihadapi. Hal-hal yang dilakukan biasanya adalah: pengalihan perhatian, menenangkan diri, peningkatan situasi terkini, dan memikirkan pro serte kontra. Sehingga seseorang dapat memberikan respon yang baik saat datangnya tekanan jiwa.
# **Pengaturan Emosi** dengan regulasi sebagai berikut:

* Identifikasi dan pelabelan emosi
* Identifikasi hambatan pengubah emosi
* Pengurangan kerentanan terhadap 'Pikiran Emosi'
* Peningkatan peristiwa emosi yang positif
* Peningkatan kesadaran terhadap emosi terkini
* Pengambilan tindakan yang berlawanan
* Penerapan teknik tolerans pada kesulitan.

## Rujuakan
Al-Mizan (majalah)

***Al-Mizan*** adolah majalah Islam dwi-mingguan baaksara Arab-Melayu nan tabik duo kali sabulan di Maninjau, Kabupaten Agam, Sumatera Barat dari 1918 hingga 1922. Majalah iko dikelola dek Parsatuan Tarbiyah Islamiyah di bawah asuhan Syekh Hasan Basri, saurang ulama tanamo di Maninjau nan parnah manduduki jabatan sabagai "de commissaris" Ittihad Ulama Sumatera (Persatuan Ulama Sumatera) pada 1916.

*Al-Mizan* umumnyo barisi karangan manganai ugamo sarato mamuek rubrik jawaban partanyaan kiriman pambaco.

## Isi
Majalah *Al-Mizan* ditulih manggunoan aksara Arab dalam bahaso Malayu. Al-Mizan adolah kato dalam bahaso Arab nan baarti timbangan. *Al-Mizan* manyabuik diri sabagai "surek kaba ugamo Islam jo perkabaran". 

*Al-Mizan* tabik duo kali dalam sabulan dan pananggalannyo manggunoan kalender Hijriyah. Edisi pardananyo tabik pado 1 Zulkaidah 1336. Panarbitannyo dikarajoan dek parcetakan Merapi & Co di Fort de Kock.

Pambaco *Al-Mizan* datang dari berabagai daerah di Sumatera. Salain dari daerah-daerah Sumatera Barat, pambaco *Al-Mizan* barasa dari Aceh, Tapanuli, Deli, Pekanbaru, jo Jambi. Hal itu tacaliak pado rubrik partanyaan pambaco *Al-Mizan.* Rubrik iko dikelola dek saderet ulama takah Muhammad Sa’ad al-Khalidi Mungka, Khatib Ali Padang, Muhammad Nur Bayur Maninjau, Abdullah Maninjau, Sulaiman Ar-Rasuli Candung, Jamil Jaho Padangpanjang, jo Machudum Tanjuang Bingkuang. Umumnyo, ulama-ulama nan tun faqih dalam Mazhab Syafi’i.

## Caliak pulo

* ''Al-Munir'', majalah Islam nan tabik di Padang dan tacataik sabagai media massa Islam patamo di Indonesia.

## Rujuakan
Ordonansi Guru

**Ordonansi Guru** (Bulando: *Goeroe Ordonnantie*) adolah kabijakan pamarintah Hindia Bulando nan mawajibkan guru-guru sikolah khusus, tamasuak guru-guru agamo, mampunyoi surek izin maaja dari pamarintah.

## Rujuakan
Kambang loyang

**Kambang loyang** adolah salah ciek kue tradisional asal Minangkabau nan labiah dikanal jo namo "Kamaloyang" karano diucapkan sacaro capek. Raso dari kambang loyang ko ado duo jinih, manih nan barasa dari gulo, asin nan dalam pembuatannyo indak pakai gulo. 

## Caro mambuek
Mambuek lambang loyang mambutuhan bahan nan murah didapekan, yaitu tapuang bareh 350 g, santan karambia 450 ml, gulo pasir 100 gr, adas manis1 sdt, garam jo minyak goreng sacukuiknyo. Caro mambueknyo yaitu, sadonyo bahan nan ado dicampur salain minyak goreng, hinggo tacampur rato sarato adonan encer. Salanjuiknyo, adonan digoreng sampai berwarna coklat manggunoan cetakan babantuak bungo kambang jo limo kalopak. Satalah kue bawarno coklat, mako kue alah bisa diangkat, lalu ditiriskan. 

Mambuek kambang loyang ko mambutuhkan wakatu nan cukuik lamo, karano kurang labiah untuak 1kg bahan nan digunoan, mambueknyo sampai 2 jam. Hal iko karano alaik nan digunoan untuak mambuek kue masih sederhana. 

## Rujuakan
Syekh Balubuih

**Syekh Mudo Abdul Qadim Balubuih** atau labiah tanamo jo sabutan **Syekh Balubuih** (lahia 1875 – maningga 1957) adolah saurang ulama sufi jo tokoh pangambang Silek Kumango. Inyo maaja di Surau Belubus jo mampunyoi banyak murid dari babarapo daerah di Sumatera. Surau Belubus adolah salah satu pusek Tarikaik Naqsabandiyah di Minangkabau.

Syekh Balubuih maabihkan maso keteknyo jo baraja ilimu ugamo. Inyo baguru ka babarapo ulama tanamo takah Syekh Abdurahman Batuhampar (atuak Mohammad Hatta), Syekh Muhammad Saleh Padangkandih, jo Syekh Abdurahman Kumango. Dari guru gurunyo nan tun, inyo mandapek babarapo ijazah, salah satunyo ijazah Tarikaik Samaniyah dari Syekh Abdurahman Kumango.

Sasudah baguru dari babarapo syekh, inyo managakan surau di Balubuih, tapeknyo di Jorong Balubuih, Nagari Sungai Talang, Guguak, Kabupaten Lima Puluh Kota. Surau iko talatak di areal pasawahan nan punyo suasana nan mandukuang untuak baraja jo balatih ilimu sufi. Salain ruang sumbayang bajamaah surau iko tadiri dari babarapo ruangan, yakni biliak syekh jo tampek suluak katiko Ramadhan jo bulan Zulhijjah. 

Di sampiang surau, ado bangunannyo duo lantai nan tabuek dari batu nan punyo duo ruangan untuk latihan Silek Kumango. Palatihan jo pangajaran Silek Kumango tadiri ateh babarapo bagian. Patamo, murid diajaan malangkah (kudo-kudo). Sasudah itu, diajaan garakan *pacah anam*, yaitu anam kalompok garakan katiko basobok lawan.

## Karya

* *As-Sa’adatul Abdiyah fima Ja’a bihin Naqsyabandiyah* (2 edisi)
* *Risalah Tsabitul Qulub* (2 jilid)
* *Al-Manak*

## Rujuakan
Vincent Kompany

**Vincent Kompany** (pangucapan bahaso Parancih: [vɛ̃sɑ̃ kɔ̃pani] 

lahia di Uccle-Ukkel, Brussel, Belgia, 10 April 1986; umua 33 tahun

) adolah saurang pamain sipak bola profesional Belgia nan bamain jo sakaligus kapten klub Inggirih Manchester City jo tim nasional Belgia. Inyo mampu bamain di kaduo posisi, yoitu bek tangah jo galandang batahan. Pado musim 2011-12 inyo dianugerahi sabagai kapten dari Manchester City, mamimpin klubnyo untuak mamanangkan Liga Premier musim itu, gala liga patamo mereka dalam 44 tahun tarakhia. Inyo juo katua Belgia D3b klub Divisi BX Brussels, jo pamilik dari duo bar Olahraga Belgia banamo Good Kompany.

## Karier klub
Vincent Kompany parnah bamain untuak Anderlecht jo Hamburger SV, sabalum kini ko bamain untuak tim Inggarih, Manchester City.

### Anderlecht
Kompany mamulai kariernyo di klub Anderlecht pado usia 17 tahun. Salamo mambela klub iko, inyo manarimo babarapo panghargaan tamasuak *Belgian Golden Shoe* dan *Belgian Ebony Shoe*.

### Hamburg
Pado 9 Juni 2006, diumuman bahwa Kompany alah dipinang dek Hamburger SV jo biaya €10 juta, manggantian posisi Daniel Van Buyten. Pado musim debutnyo di Hamburg, inyo hanyo anam kali manjadi *starter* pado patandiangan Bundesliga sabalum maalami cidera achilles pado November nan maaruskan inyo istirahat hinggo akhia musim. Walaupun kurang baruntuang pado musim tasabuik, inyo tatok tapiliah dalam skuat Kajuaraan Sipak Bola Eropa U-21 UEFA 2007.

### Manchester City
Pado 22 Agustus 2008, Manchester City mangkonfirmasi transfer Kompany dari Hamburg dalam kontrak ampek tahun jo biaya nan indak disabuikkan, nan dipakirokan mancapai £6 juta.. Duo hari kamudian, Kompany manjalani debutnyo basamo Manchester City malawan West Ham United. Pado 28 September, Kompany mancetak gol patamonyo untuak City katiko kalah 2–1 dari Wigan Athletic. Pado 19 Oktober 2009, Kompany manakan papanjangan kontrak hinggo tahun 2014.

Kompany manjadi kapten Manchester City katiko manang dari sang rival, Manchester United, pado semi final Piala FA musim 2010–11 di Wembley Stadium; City manang 1–0. Satalahnyo, inyo dianugerahi panghargaan *Tim Terbaik PFA* basamo rekan satimnyo di City, Carlos Tévez. Di akhia musim, manajer Roberto Mancini mamuji pamainan rancak Kompany sapanjang musim jo manyatokan bahwa Kompany bisa manjadi salah satu pamain balakang paliang hebat Eropa.

## Karier internasional
Kompany mamulai debut internasionalnyo untuak Belgia katiko baumua 17 pado Februari 2004, katiko malawan Parancih. Inyo alah tampil sabanyak 52 kali jo mancetak 4 gol.

## Rujuakan
Rumah makan Padang

**Rumah Makan Padang** atau Ampera Padang atau Restoran Padang adolah sabuah *[[bisnis]]* kadai makan/rumah makan/restoran nan manjua atau manghidangkan babagai macam *[[Masakan Indonesia|kuliner]]* atau masakan Minangkabau nan barasa dari Sumatera Barat.

Rumah makan Padang marupoan tampek makan nan tanamo di Indonesia, indak ado hanyo tadapek di Indonesia, rumah makan Padang ko tadapek pulo di babagai negara di dunia, dan disukai oleh berbagai kalangan serta bermacam *[[etnis]]* dan bangsa karano masakan/makanannyo nan lamak bana sarato jo *[[adaptasi]]* rasonyo nan bisa manyasuaian diri jo lidah atau salero masyarakaik di mano rumah makan iko barado. Rumah makan Padang nan barado di lua daerah Sumatra Baraik biasonyo manghidangkan masakan nan indak talalu padeh, babeda jo rumah makan nan baraado di tanah asanyo, Sumatera Barat.

Asa usua panamoan 'Restoran Padang' atau rumah makan padang ko nan dikatahui paliang awa bahasia dilacak malalui sabuah panalitian nan dilakuan dek Surya Suryadi, saurang filolog dari Universitas Leiden, Balando. Inyo manamuan bukti *[[Sejarah|historis]]-[[empiris]]*, yaitunyo sabuah iklan restoran Padang nan banamo PADANGSCH-RESTAURANT "Gontjang-Lidah" di Cirebon nan dikalola dek saurang parantau Minang, B. Ismael Naim, dimuek salamo babarapo bulan pado tahun 1937 di harian *Pemandangan* nan tabik di Batavia.

Panamoan 'Rumah Makan atau Restoran Padang' iko sabananyo indaklah baaitu tapek, karano asa dari masakan dan palaku *bisnis* iko indak hanyo dari kota Padang, akan tapi justru labiah banyak barasa dari wilayah lainnyo di Sumatera Barat, sarupo Agam, Lima Puluh Kota, Padang Pariaman, Tanah Datar, dan babagai wilayah lainnyo. Satiok wilayah itu manghasiaan raso jo ragam masakan nan agak babeda antaro ceik jo nan lainyo.

Usaho rumah makan iko tasadio dalam bantuak babagai tingkekan *[[sosial]]*, mulai dari ampera Padang kaki limo nan haragonyo tajangkau dek kalangan bawah, rumah makan nan targetnyo adolah kalangan manangah sabagai sasaran pambalinyo, hinggo restoran mewah nan menargetan kalangan ateh jo harago nan cukuik tinggi sasuai jo *fasilitas* nan disadioan.

## Rujuakan
N'Golo Kanté

**N'Golo Kanté** (lahia di Paris, 29 Maret 1991; umua 28 tahun) adolah saurang pamain sipak bola bakewarganegaraan Parancih nan bamain untuak klub Chelsea biaso bamain pado posisi gelandang batahan.

Kanté mamulai karier juniornyo di klub Boulogne. Sempat pindah ka Caen jo Leicester City sabalum bagabuang jo Chelsea pado tahun 2016.

## Karier klub
Lahia di Paris, Kanté mamulai karier sipak bolanyo pado umua dalapan tahun basamo JS Suresnes sabuah klub nan berada di pinggiran barat ibukota,salamo babarapo dekade.Badasarkan pernyataan dari asisten manajer Pierre Ville,Kanté tatok barado di lua radar klub-klub gadang karano tubuhanyo nan ketek jo gaya bamain tanpa pamrih. malalui kontak presiden Suresnes pado tahun 2010,inyo bagabuang jo tim cadangan Boulogne.Inyo mamulai debut profesionalnyo di patandiangan tarakhia Ligue 2 pado 18 Mei 2012,kakalahan 1-2 di kandang untuak timnyo nan alah tadegradasi ka Monaco, manggantian Virgile Reset salamo 11 minik tarakhia.

Salamo 2012–13 Championnat National,inyo bamain di lapis katigo Championnat National, hanyo kahilangan satu patandiangan liga. Pado 10 Agustus, inyo mancetak gol patamonyo,satu-satunyo dalam kamanangan dari Luzenac di Stade de la Libération,

### Caen
Pado 2013, inyo bagabuang jo tim Ligue 2 Caen dan mamainkan 38 patandiangan di musim patamonyo katiko mereka barado di urutan katigo di Ligue 2, mambuek mereka promosi ka Ligue 1.Dalam patandiangan kaduonyo pado 9 Agustus,inyo mancetak gol patamonyo untuak manyamoan kadudukan dalam kamanangan 2-1 di Laval.

### Leicester city
Kanté ditransfer ka klub Liga Primer Ingggris Leicester City dek Steve Walsh,nan sabalumnyo alah mamfasilitasi transfer Jamie Vardy jo Riyad Mahrez ka tim. Pado 3 Agustus 2015, inyo bagabuang jo Leicester jo kontrak ampek tahun, jo biaya nan indak diagiah tau dilaporkan sebesar €8 juta (£5,6 juta). Inyo malakukan debutnyo limo hari kamudian katiko manggantian Vardy untuak dalapan minik tarakhia katiko mereka manang di kandang 4-2 dari Sunderland. Pado 7 November,inyo mancetak gol patamonyo di Liga Primer Inggarih dalam kamanangan kandang 2-1 malawan Watford.

### Chelsea
Pado 16 Juli 2016, Kanté manandatangani kontrak untuak bagabuang basamo Chelsea jo biaya nan dilaporkan sagadang £32 juta. Satalah manandatangani kontrak limo tahun jo klub, Kanté mangatoan: "Ambo sanang bana alah manandatangani kontrak untuak salah satu klub gadang di Eropa. Iko adolah mimpi nan manjadi kanyataan bagi denai."

## Rujuakan
Pedoman Isteri

***Pedoman Isteri*** adolah majalah padusi Hindia-Balando babahaso Melayu nan tabik di Batavia dan  bakantua pusek di Eijkmanpark. Edisi patamonyo tabik pado Januari 1932. Majalah iko ditagakan dek Rangkajo Chailan Sjamsoe Datoek Toemenggoeng, padusi nan managakan Persatoean Isteri Pegawai Bestuur (PIPB), yakni asosiasi istri para pagawai negeri Hindia-Balando.

*Pedoman Isteri* banyak maangkek barito sakaitan jo PIPB, meskipun pado panarbitan patamo redaksi manyabuik bahaso majalahnyo indak tarikek pado ciek parkumpulan. Dominannyo barito tarkait PIPB mambuek redaksi *[[Pandji Poestaka]]* sempat manyangko *Pedoman Isteri* sabagai majalah bagi kaum istri saprofesi, yakni istri pagawai negeri.

## Isi
*Pedoman Isteri* mambahas parsoalan padusi sacaro umum. Pandiri majalah iko, Chailan Sjamsoe aktif manulih dan di antaro isu nan inyo acok angkek adolah manganai hak pilih padusi. Khailan adolah salah saurang dari saketek padusi Hindia-Balando nan tarlibat aktif dalam Vereeniging voor Vrouwenkiesrecht (Asosiasi untuak Hak Pilih Padusi).

Walaupun manyatoan diri sabagai majalah nan indak tarikek pado ciek parkumpulan, pambaritoan sakaitan jo PIPB dominan maisi rubrik majalah *Pedoman Isteri*.

## Panarimoan
*Pedoman Isteri* identik sabagai majalah padusi tarpelajar. Namun, redaksi *Pandji Poestaka* dalam ulasan untuak manyambuik edisi patamo majalah iko, mangkritik gambaran padusi mambaka kumayan nan dimuek di halaman sampul majalah. Manuruik *Pandji Poestaka*, kumayan identik jo parilaku irasionil nan dianggap indak pantas dilakukan dek padusi tarpelajar. Redaksi *Pedoman Isteri* mambuek klarifikasi tarkait hal nan tun dengan manyatoan kumayan itu mangandung arati yakin jo picayo.

## Caliak pulo
* *[[Soenting Melajoe]]*

## Rujuakan